АҞӘА, ԥхынҷкәын 9-Sputnik. Аԥсны ахада Аслан Бжьаниа усутә ныҟәарала Урыстәылаҟа амҩа дықәлеит ҳәа аанацҳауеит ахада ипресс-маҵзура.
Иазгәаҭоуп, Бжьаниа Урыстәыла ахада Иусбарҭаҿи Урыстәыла Аиҳабыра рҿи еиуеиԥшым аиԥыларақәа мҩаԥигараны дыҟоуп.
Иазԥхьагәаҭоуп, абҵара 12 рзы Урыстәылеи Аԥсны рхадацәа Аслан Бжьаниеи Владимир Путини реиԥылараан ирыдкылаз аиқәшаҳаҭрақәа рынагӡара иалацәажәараны иҟоуп.
Аиқәшаҳаҭра-зинтә база иаҵанакуеит шәкы инареиҳаны ҩ-ганктәи аиқәшаҳаҭрақәа, убрахь иалоуп 2008 шықәса цәыббра 17 рзы напы зҵаҩыз Аиҩызареи, аусеицуреи, аицхыраареи рзы аиқәшаҳаҭреи 2014 шықәса абҵара 24 рзы напы зҵаҩыз Аиҩызареи астратегиатә партниорреи рзы аиқәшаҳаҭреи.